בס"ד יג סיון תשפ"ג תשובה, הקיטור כמוהו כאש, לעניין איסור בישול גויים. ובספר הכשרות ושבת במטבח המודרני לרב היילפרין כותב שישנה "הקלה מיוחדת לעניין זה, כאשר הפעלת הקיטור נעשית על ידי יהודי בהצתת גוף החימום ("ברנר") המחמם את המים שבדוד הקיטור – פעולה זו בלבד מתרת העסקה מלאה של עובדים לא יהודים בכל המטבחים הקשורים למערכת הזאת, גם בבניין רב מידות ורב קומות. ובזה יש עדיפות לבישול בקיטור, מבישול באש הגאז או חומרי דלק אחרים. היתר זה חל רק כאשר המטבח נמצא בבעלות יהודית. רצוי שיהודי יכוון בהפעלת הקיטור שעושה כן למטרת בישול, אך מן הסתם ידועה לו המטרה". בברכת התורה והארץ, כט"ס.